Amyntaio
Amyntaio (grčki: Αμύνταιο, makedonski: Суровичево, turski: Soroviç=Sorovič) je grad od 3,671 stanovnika i općina od 16,973 stan. na sjeverozapadu Grčke, u zapadnoj Makedoniji. Sve do 1928. grad se zvao po tursko-slavenskom imenu Sorovič.

Geografske karakteristike 

Amynteo leži u Prefekturi Lerin, udaljen 33 km od grada Florine. Nedaleko od grada leže jezera Vegoritida i Petron, a nešto sjevernije Planina Nidže.

Historija 

Zna se da je za rimskih vremena u kraju prosperirao grad pod imenom Kella, ali se ni danas nezna gdje se točno nalazio. 

Najraniji pisani dokumenti o Soroviču je iz osmanskog deftera s kraja 15. vijeka, u njemu se navodi kao selo u Lerinskoj nahiji.
Krajem 18. vijeka Ali-paša Janjinski postao je vlasnik toga kraja. U to vrijeme počeo je rast dotad malog sela spuštanjem pastira sa planina.
Krajem 19. vijeka Sorovič je bio naselje od 120 kuća, od tog 100 makedonskih.

Sudbina tog kraja promjenila se dolaskom željeznice. Sultan je 1892. odlučio produžiti željezničku prugu Istanbul - Solun do Bitole. Francuska kompanija koja je gradila prugu odlučila je da prolazi preko Soroviča. Željeznica je pretvorila dotadašnje selo u jedan od ekonomskih centara zapadne Makedonije. Taj prosperitet trajao je sve do sredine 20. vijeka.
Nakon Prvog svjetskog rata i Grčko-turskog rata došlo je do velike razmjene stanovništva između Turske i Kraljevine Grčke, tad su u grad i okolicu doseljeni brojni Grci iz Ponta.

Amyntaio je nakon Drugog svjetskog rata - 1948. dobio status općine.

Privreda 

Najveći privredni objekt je termoelektrana podignuta 1980-ih, koja radi na lokalni lignit]. U gradu se puni mineralna voda, a poznat je i po vinima.

Izvori

Vanjske veze 

 Δήμος Αμυνταίου 

Gradovi u Grčkoj